Blue Whale Way | LekkeSlaap
Vanaf R2 930 per nag (vir 6 persone)
Blue Whale Way is 'n vakansiehuis langs die Atlantiese Oseaan in die kusdorpie Kommetjie. Die perseel grens aan 'n natuurreservaat en die omgewing is totaal ongerep. Stap bloot van jou voordeur af tot op Long Beach se sagte sand. Jy kan die skepe wat rondom die Kaap de Goede Hoop vaar dophou, afgeëts teen Chapmanspiek in die verte.
Die huis het 3 slaapkamers en 3 badkamers en bied gerieflike slaapplek aan tot 6 gaste. Die hoofslaapkamer op die boonste verdieping het 'n koninggrootte-bed en 'n en suite-badkamer. Twee van die slaapkamers is op die onderste verdieping en het 2 enkelbeddens. Al 3 slaapkamers het gemaklike beddens en pragtige uitsigte oor die see, berge en sandduine. Ons bied ook geriewe soos 'n volledig toegeruste kombuis met 'n skottelgoedwasser en 'n wasmasjien. Verder is daar 'n etenstafel en 'n oopplan-leefarea met 'n kaggel. Gaste kan op die terras ontspan en die walvisse en sonsondergang bewonder.
Daar is 'n braai-area en veilige parkeerplek. Linne en handdoeke word voorsien. Gratis WiFi is beskikbaar.
Daar is hope doendinge in die omgewing waaronder perdry, voëlkyk, wynproe, fiets- en bergfietsroetes, branderplankry, power-kiting, gholf en swem. Van hier kan jy ook Kaapstad se besienswaardighede soos die Waterfront, Tafelberg, die Wynlande of Kaappunt verken, elkeen slegs sowat 40 minute van ons af.